
[bookmark: _GoBack]להלן התשובות לשאלות ההבהרה (סבב שני) למכרז מממ – 2012 – 35 לאספקת ותחזוקת מתקני שתיה עבור משרדי הממשלה (להלן: "המכרז") תוך הפנייה לסעיף הרלוונטי במסמכי המכרז. יובהר, כמפורט במסמכי המכרז, כי התשובות המובאות להלן מחייבות את כל המציעים, מהוות חלק בלתי נפרד ממסמכי המכרז וגוברות על הנוסח המובא במכרז. 
למען הסר ספק, יובהר כי מסמכי המכרז אליהם מתייחסות שאלות ההבהרה (סבב שני) הינם המסמכים המעודכנים אשר צורפו כתוספת למענה לשאלות הבהרה אשר התפרסם לאחר סבב שאלות ההבהרה הראשון. 
בכל מקום של סתירה בין הבהרות עורך המכרז ומענה עורך המכרז לשאלות הבהרה לבין מסמכי המכרז, גוברות הבהרות עורך המכרז ומענה עורך המכרז לשאלות הבהרה  על מסמכי המכרז.
במסגרת הגשת ההצעה נדרש לצרף את מענה עורך המכרז לשאלות הבהרה (סבב ראשון וסבב שני) כאשר הם חתומים בראשי תיבות בכל עמוד על ידי מורשה/י החתימה של המציע.
נספחים אשר נדרש להגישם, וחל בהם שינוי בעקבות שאלות ההבהרה (סבב שני) מובאים במענה זה בנוסח מעודכן במקום הנספחים שפורסמו במסמכי המכרז. לתשומת לבכם, יש לוודא הגשת הנספחים המעודכנים ויש לוודא כי הערבויות יוגשו בהתאם לתאריכים המפורטים להלן.













	#
	הסעיף במכרז
	הבהרות עורך המכרז

	1
	2.3.11
	לסעיף זה יתווסף: 
· "הצבת מתקן במשרד המזמין תהא עד תום תקופת המכרז. משרד לא יזמין מתקן אם נותרה פחות מחצי שנה לתקופת המכרז. במקרה שעורך המכרז החליט על מימוש אופציה להארכה- אם משרד הזמין מתקן לפני ההודעה על ההארכה, הוא מחויב להחזיקו עד התאריך המקורי לסיום תקופת המכרז. אם הזמין לאחר ההודעה, הוא מחויב להחזיקו עד תאריך סיום תקופת המכרז החדשה, בהתאם לאופציה שמומשה. 
· משרד יהיה רשאי להחזיר עד שני מתקנים מכל אתר עד חודשיים מיום הצבתם (להלן "תקופת ניסיון"). 
· במקרים מיוחדים רשאי המשרד באישור עורך המכרז להחזיר את המתקנים (כולם או חלקם) לספק לפני תום תקופת המכרז. 
· מחויבות המשרד להזמנת כדים בהתאם לאמור בסעיף זה הינה לכל התקופה במהלכה מוצב המתקן באתרי המזמין. באם הודיע משרד לספק על רצונו להחזרת מתקן בהתאם לכללים המצוינים לעיל, ייחשב הדבר כאילו החזיר את המתקן לספק בתוך 10 ימי עבודה ממועד הודעתו, אף אם הספק טרם אסף את המתקן מאתר המזמין. 
· במידה ומשרד לא עמד במינימום השנתי הנדרש להזמנות, ישלם את ההפרש במהלך חודש ינואר של השנה העוקבת בכפוף לנוסחת החישוב המוגדרת בסעיף זה"

	2
	2.3.11
	בסעיף זה, במקום: "הזמנת כדים לא תפחת מ 10 כדים להזמנה למתקן בממוצע למתקן חשמלי -רצפתי, ולא תפחת מ 5 כדים להזמנה בממוצע למתקן שולחני למים -בטמפרטורת החדר לכל המתקנים עבורם נערכת ההזמנה.", יבוא: "הזמנת כדים לא תפחת מ 10 כדים להזמנה למתקן בממוצע לכל המתקנים עבורם נערכת ההזמנה."

	3
	נספח 0.5.7 סעיף15.2.2.1 
	במקום "2.10" יבוא "2.9"

	4
	נספח 0.5.7 סעיף 11.1
	במקום סעיף 11.1 יבוא:"11.1. המשרד יהיה רשאי, באישור עורך המכרז, לקזז מכל תשלום המגיע ממנו לספק כל סכום אשר מגיע לעורך המכרז או למשרד מהספק על פי הסכם זה."

	5
	נספח 0.5.7 סעיף 11.2
	במקום סעיף 11.2 יבוא:"11.2. בטרם יעשה המשרד שימוש בזכותו לקיזוז לפי סעיף זה, ייתן המשרד לספק הודעה בכתב בדבר כוונתו לבצע קיזוז. הספק יהיה רשאי להציג בפני עורך המכרז את עמדתו בעניין."









	שאלות ספקים

	#
	הסעיף במכרז
	שאלה
	הבהרה

	1
	כללי
	מה קורה במצב של סיום ההתקשרות מצד המשרדים לפני תום תקופת ההתקשרות? האם ישנם דמי יציאה?
	אין דמי יציאה. בעניין זה ראה גם הבהרה מספר 1 להבהרות עורך המכרז.

	2
	כללי
	מה קורה במידה ומשרד מסוים לא מבצע את התשלומים עבור אספקת השירותים במועדם? 
	משרדי הממשלה מחויבים לשלם עבור שירותים וטובין שקיבלו במסגרת מכרז לפי הוראות התכ"ם הרלוונטיות. עורך המכרז יבחן כל פניית ספק בעניין זה לגופה.

	3
	טבלת ריכוז תאריכים
	נבקש לקבל הארכת זמן של שבועיים נוספים שבין מועד המענה של עורך המכרז לשאלות הסבב הנוסף שהינו יום 17.2.2013 למועד האחרון להגשת ההצעות  שהינו 3.3.2013  .
	אין שינוי בתאריכים.

	4
	0.1.1
	מבקשים לחדד שבסל 1 – החלפת הסננים בפריט 3 היא רק למכשירים שנקנו במסגרת הסל .
	בסעיף זה, לאחר "החלפת סננים נוספים" יבוא "(במתקנים שנרכשו במסגרת המכרז בלבד)"

	5
	0.1.1
	תקופת המכרז בסל 1 – האם ההארכה היא לכל הסל או שניתן להאריך התקשרות רק לפריט מסוים .
	ההארכה היא לכל הסל.

	6
	0.5.2.1
	במידה ואנו נשתתף בשני סלים האם ישנו צורך להוסיף את כל המסמכים הדרושים בשני הסלים באופן זהה .
	במידה ומוגשת הצעה ליותר מסל אחד, ובמידה וקיימת דרישה זהה לחלוטין להגשת נספח מסוים עבור יותר מסל אחד, מספיק להגיש נספח זה פעם אחת בלבד. יש לציין על גבי הנספח את הסלים אליהם הוא מתייחס.

	7
	0.5.2.1.8
	1. העדפת תוצרת הארץ – סעיף זה אינו מופיע כנספח למכרז , נא צרפו את        הנוסח הנדרש למילוי והחתמת רו"ח כנדרש . 2. אזור עדיפות לאומית – בהתאם לתקנות בסעיף 3א' (א'1) לחוק התשנ"ד 1993- מבקשים להוסיף אפשרות לקבלת עדיפות לאזור עדיפות לאומית
	לנושא העדפת תוצרת הארץ- ההצהרה תיעשה בהתאם לנוסח המוגדר בחוק חובת המכרזים ובתקנותיו. לנושא אזור עדיפות לאומית- התקנה לא חלה לעניין מכרז זה.

	8
	0.5.2.2.2
	מדוע למתקן מים קרים- חמים שבא במגע עם מי- השתייה לא נדרש לתו בטיחות 5452 ששומר שאין הפרשות של מתכות כבדות וחומרים מסוכנים אשר עלול להיות מופרשים מהמכשיר ? האם תקן iso-9001  מקנה יתרון או מקדם את סיכויי הזכייה לחברה שמחזיקה בו ?
	לעניין תקן 5452- התקן אינו נכלל בדרישות המכרז ואינו נדרש על פי חוק. הספק נדרש לעמוד בדרישות החוק, ועל כן אם יחולו שינויים בדרישות החוק, על הספק לפעול בהתאם על מנת לקיימו. לעניין איזו-9001- לא נקבע במכרז ציון איכות ולפיכך התקן אינו מקנה יתרון.

	9
	0.5.3 (ב) וסעיף 3 לנספח 0.5.3/4
	מתבקש כי כל שיפוי כאמור יהיה בגין נזקים ישירים בלבד, על פי פס"ד חלוט שביצועו לא עוכב ושניתנה לספק הזדמנות להתגונן בפניו וכן שהמזמין לא יהיה רשאי להגיע להסדרים ו/או להסכמי פשרה ללא הסכמתו של הספק, מראש ובכתב. מתבקש כי במקום המילים "זכויות קניין כלשהן" יבוא "זכויות קניין כאמור". 
	שיפוי על פי סעיף זה יינתן על פי פסק דין חלוט. עורך המכרז יודיע לספק על תביעה בגין נזקין כאמור בסעיף וייתן לו את האפשרות להתגונן מפניה. מעבר לתיקון האמור אין שינוי במסמכי המכרז. מצורף נספח 0.5.3/4 מתוקן. 

	10
	סעיף 0.7 ונספח 0.5.7 סעיף 7
	מתבקש לתקן כך שתינתן ערבות לתקופה של שנתיים הניתנת להארכה בהתאם לתקופת ההסכם. בתום תקופת ההסכם (שנתיים או 4, לפי העניין), כאשר לא ירכשו יותר מכשירים חדשים, תוחלף הערבות בערבות בדק (אחריות/תחזוקה) בשיעור של 5% מערך המוצרים שבגינם עדיין קיימת אחריות באותה עת. ערבות הבדק תעודכן אחת לשנה. 
	סעיף 0.7: במקום "98  חודשים" יבוא "26 חודשים". במקום "62 חודשים" יבוא "26 חודשים". כמו כן, יתווסף לסעיף " לקראת סיום תקופת המכרז עבור סלים 1 ו-3 כאמור בסעיף 0.2, ובאישור ועדת המכרזים יחושב סכום הערבות לפי מצב ההתקשרות בפועל (להלן - ערבות ביצוע מותאמת). ערבות הביצוע המותאמת תהיה בתוקף לתקופה של 74 חודשים ו-26 חודשים בהתאמה לסלים. הספק הזוכה יידרש להעביר לעורך המכרז את ערבות הביצוע המותאמת עד ליום תחילת תוקף ערבות הביצוע המותאמת.  
במקום סעיף 7.1.1 בנספח 0.5.7 יבוא: "לסל 1 בגובה 500,000 ₪ (במילים: חמש מאות אלף שקלים חדשים)  לתקופה של 26 חודשים מיום חתימת הסכם זה; לקראת סיום תקופת המכרז כאמור בסעיף 0.2, ובאישור ועדת המכרזים יחושב סכום הערבות לפי מצב ההתקשרות בפועל (להלן - ערבות ביצוע מותאמת). ערבות הביצוע המותאמת תהיה בתוקף לתקופה של 74 חודשים מיום סיום תקופת המכרז. הספק הזוכה יידרש להעביר לעורך המכרז את ערבות הביצוע המותאמת עד ליום תחילת תוקף ערבות הביצוע המותאמת.  במקום סעיף 7.1.3 בנספח 0.5.7 יבוא: 7.1.3. לסל 3 בגובה 60,000 ₪ (במילים: שישים אלף שקלים חדשים)  לתקופה של 26 חודשים מיום חתימת הסכם זה; לקראת סיום תקופת ההסכם, כאמור בסעיף 0.2, ובאישור ועדת המכרזים יחושב סכום הערבות לפי מצב ההתקשרות בפועל. ערבות הביצוע המותאמת תהיה בתוקף לתקופה של 38 חודשים מיום סיום תקופת ההסכם. הספק הזוכה יידרש להעביר לעורך המכרז את ערבות הביצוע המותאמת עד ליום תחילת תוקף ערבות הביצוע המותאמת."  

	11
	0.10.2
	מתבקש למחוק את הסעיף - ההצעה והמידע הכלול במסגרתה מהווים  סוד מסחרי של הספק. 
	לסעיף זה יתווסף: "למען הסר ספק, עורך המכרז ישתמש בהצעה לעניין המכרז בלבד."

	12
	0.11
	מתבקש לתקן את הסעיף כך שמדד הבסיס יהיה המדד הידוע במועד הגשת ההצעות למכרז. בנוסף מתבקש, כי תקופת ההצמדה תחל ממועד חתימת החוזה, וכי מועד העדכון הראשון יחול 6 חודשים לאחר חתימת ההסכם.
	אין שינוי במסמכי המכרז. בעניין זה ראה הוראת תכ"ם 7.12.2 "כללי הצמדה" 

	13
	2.1.1
	נבקש לקבל הבהרה מהי הזמנה מאושרת כדין 
	הזמנה מאושרת כדין חתומה על ידי מורשה/י חתימה של המשרד, וכפי שיוגדר למשרדים על ידי עורך המכרז בהודעת התכ"ם לעניין ביצוע הזמנות במסגרת מכרז זה.  

	14
	2.1.2
	מתבקש כי זמני "רמת השירות" שנקבעו בחוזה, יוכפלו ככל שמדובר במתן שירותים המסופקים בעיר אילת.  
	בסעיף 2.3.5, לאחר " לא יאוחר מ-7 ימי עבודה" יבוא "(10 ימי עבודה עבור אספקה לתחומי העיר אילת)"
ביתר הוראות המכרז הנוגעות ל"רמת שירות" אין שינוי. 

	15
	2.1.3 
	מבוקש להבהיר האם עלות ההובלה המאובטחת לשטחי יו"ש   תשולם רק במקרה של התקנה ראשונית או גם עבור קריאות שרות במהלך ההתקשרות .
	בסעיף זה במקום "הובלה" יבוא: "הגעה למשרד לצורך מתן שירותים מכוח מכרז זה "

	16
	2.3.8
	מבוקש כי המזמין יוודא קיום תשתית נדרשת לפני ביצוע ההזמנה לפי מפרט /נספח שיועבר על ידינו.
	אין שינוי במסמכי המכרז. על הספק מוטלת האחריות לוודא קיום התשתית הנחוצה. באחריות המזמין להקים את התשתית הנחוצה טרם ביצוע ההזמנה.

	17
	2.3.11
	מה קורה במצב שבו המשרדים לא עומדים בהזמנה השנתית המינימלית למתקן? האם ניתן לדרוש תשלום על ההפרש?
	ראה הבהרה מספר 1 להבהרות עורך המכרז

	18
	2.4.2
	מתבקש לפרט את האתרים/משרדים בהם מתקיימות נסיבות כאמור על מנת שנוכל לשקלל בצורה נכונה את ההצעה. כמו כן מתבקש כי מספר הבדיקות בכל אתר כאמור יוגבל לפעמיים במהלך כל תקופת ההתקשרות. 
	אין בידי עורך המכרז פירוט של אתרים כאמור. לסעיף זה יתווסף "משרד אשר הזמין בדיקה כאמור לא יזמין בדיקה נוספת ללא אישור עורך המכרז"

	19
	2.7.2
	נבקש לקבל הבהרה מורחבת לשיטת התשלום בסל 1 שאינה ברורה לנו .
	עמדת עורך המכרז היא כי אין מקום לפירוט נוסף לעניין זה.

	20
	2.9.6.4
	מבוקש לשנות את מדד השירות ל"מענה לשיחה תוך 300 שניות מרגע הקריאה במרכזיית הזוכה על פי דיווחי ACD  בממוצע " .
	אין שינוי במסמכי המכרז.   

	21
	2.9.6.6
	מבוקש לשנות כי יינתן פיצוי רק החל מהיום ה3- לאיחור ורק עבור תקלה משביתה בלבד
	אין שינוי במסמכי המכרז.

	22
	2.9.6.9
	מבוקש שהפיצוי ישולם רק החל מהאיחור ה3 
	אין שינוי במסמכי המכרז.

	23
	2.9.3
	מתבקש להחריג, כמקובל, את אחריות הספק בכל אחד מהמקרים הבאים: (i) תיקון, החלפה או שיפוץ, וכן ביצוע תחזוקה מונעת של המתקנים או רכיביהם, לרבות כל  חלק פגום, שלא באמצעות הספק; (ii) מעשה חבלה או פגיעה בזדון או ברשלנות במתקנים או ברכיביהם; (iii) ביצוע שימוש רשלני במתקנים ו/או למטרות שונות מאלו המפורטות בהוראות השימוש והתחזוקה ו/או באופן שאינו עולה בקנה אחד עם הוראות הספק, לרבות מחדל בביצוע תחזוקה מונעת (בין היתר, תקלה שנגרמה בשל אי החלפת מסנן/נורה במועד); (iv) בלאי טבעי כתוצאה משימוש רגיל במתקנים ו/או ברכיביהם; (iiv) המזמין לא אפשר לספק לבצע את האחריות והשירות באופן הנקוב בחוזה. 
	אין שינוי במסמכי המכרז. מקרים חריגים יובאו לידיעת עורך המכרז. הגורם המכריע לעניין האמור בסעיף זה הוא עורך המכרז.

	24
	סעיף 2.9.4 
ונספח 0.5.7 סעיפים 15.2.2.4/5
	מתבקש כי עבור כל שורה בטבלת ה- SLA  יקבע סכום מקסימלי לפיצוי. בנוסף מתבקש, כי הפיצויים המוסכמים בגין כל אחת מההפרות הנקובות בסעיף, יהיה סעד יחיד ובלעדי ביחס להפרות אלו. משמעות המונח "פיצוי מוסכם" הוא הסעד המסתבר אותו צופים הצדדים בגין הפרה ספציפית. לפיכך, על הפיצוי המוסכם להוות סעד סופי בגין ההפרות הנקובות בסעיף. 
	אין שינוי במסמכי המכרז

	25
	סעיפים 2.10.3.1/3
ונספח 0.5.7 סעיפים  16.2.1-16.2.3 
	מתבקש להוסיף "ובלבד שהמינוי או צו ההקפאה, לפי העניין, לא בוטל תוך 60 ימים". 
	אין שינוי במסמכי המכרז

	26
	סעיף 2.10.3.5 ונספח 0.5.7 סעיף 16.2.5
	מתבקש להוסיף "ללא הסכמת עורך המכרז מראש ובכתב ובאופן הגורע מזכויות המשרד על פי ההסכם". 
	אין שינוי במסמכי המכרז

	27
	 סעיף 2.10.3.6 ונספח 0.5.7 סעיף 16.2.6 
	מתבקש למחוק את הסעיף – לא מוכר לנו הביטוי המשפטי "הסתלק מביצוע ההסכם" ובכל מקרה יש סעיפים פרטניים שמתייחסים להפרת ההסכם. 
	אין שינוי במסמכי המכרז. 

	28
	סעיף 2.10.3.7 ונספח 0.5.7 סעיף 16.2.7
	מתבקש להוסיף "בכפוף לזכות טיעון/שימוע שתוענק לספק מראש".
	סמכות עורך המכרז לפי סעיף 2.10.3 תהיה כפופה למתן זכות שימוע לספק, כאמור בסעיף 2.10.2. 

	29
	נספח 0.5.5 ונספח 0.5.7 סעיף 14
	התחייבות לשמירת הסודיות  מתבקש להוסיף את כל החריגים המקובלים אשר לא יכללו במונח "מידע": (א) מידע אשר, היה נחלת הכלל טרם הגעתו לספק ו/או למי מטעמו ו/או היה לנחלת הכלל לאחר הגעתו לספק ו/או למי מטעמו, שלא בשל מעשה או מחדל של הספק, והכול ממועד שבו הפך המידע לנחלת הכלל; ו/או (ב) מידע אשר הספק יידרש על ידי גוף רשמי של המדינה או על ידי בית משפט למוסרו; ו/או (ג) מידע שנמסר לספק ו/או למי מטעמו על ידי צד שלישי שלא תוך הפרה של חובת סודיות שבין אותו צד שלישי לבין הספק ו/או מי מטעמו ו/או שלא תוך הפרה של חובת סודיות בין אותו צד שלישי לבין הגורם שממנו קיבל את המידע הסודי.    
	אין שינוי במסמכי המכרז.

	30
	נספח 0.5.7 סעיף 4.5
	מתבקש למחוק את הסעיף וזאת מכיוון שהיקף האחריות הקבוע במסגרתו אינו מוגדר ואינו ניתן לביטוח ולכימות כספי. תשומת ליבכם כי הוראות פרטניות קונקרטיות לעניין קניין רוחני ועמידה בתקינה וסטנדרטים תברואתיים נקבעו במסגרת סעיפים אחרים בחוזה. 
	אין שינוי מסמכי המכרז.

	31
	נספח 0.5.7 סעיף 10.1
	מבוקש להוסיף בסיפא – "מובהר,כי בכל מקרה אחריות הספק בגין נזקי רכוש יהיו מוגבלים לסכום גבול האחריות בביטוח צד שלישי הקבוע בנספח הביטוח (נספח מס' 0.5.8)- ע"ס 1,000,000$.". 
	אין שינוי במסמכי המכרז. יובהר כי הדרישה היא לגבול אחריות מינימלי. באם מצא הספק לנכון, רשאי לבטח בגבול אחריות גבוה יותר, בהתאם לשיקול דעתו.

	32
	נספח 0.5.7 סעיף 10.1
	מתבקש לקבוע, כי אחריות הספק על פי הסכם זה תהיה מוגבלת לסך התמורה ששולמה לספק בגין השירותים בתקופה של 12 החודשים שקדמו למועד החבות בפיצוי. 
	אין שינוי במסמכי המכרז. 

	33
	נספח 0.5.7 סעיף10.2
	מתבקש להוסיף כי לספק תינתן הזדמנות להתגונן בפני כל פס"ד כאמור וכי המזמין לא יהיה רשאי להגיע להסדרים ו/או להסכמי פשרה ללא הסכמתו של הספק, מראש ובכתב.
	לספק תינתן אפשרות להתגונן בפני כל פסק דין. 

	34
	נספח 0.5.7 סעיף 11
	מתבקש לבטל את זכות הקיזוז משום היותה סעד קיצוני שאינו מתאים עבור כל הפרה שתתבצע. לחילופין מתבקש לקבוע כי סעיף הקיזוז יחול רק במקרים של הפרה יסודית.
	ראה הבהרה מספר 4 והבהרה מספר 5 להבהרות עורך המכרז.

	35
	נספח 0.5.7 סעיף 11.2
	[bookmark: RANGE!F44]מבוקש להוסיף בסיפא : ..."ובאופן שתינתן לו הזדמנות נאותה להתגונן" .
	ראה הבהרה מספר 5 להבהרות עורך המכרז.

	36
	נספח 0.5.7 סעיף 12.1
	מתבקש להוסיף כי העברת זכויות וחובות על פי ההסכם לחברות קשורות מקבוצת הספק תתבצע אף ללא אישור, ובלבד שזכויות המזמין לא תיפגענה.  
	אין שינוי במסמכי המכרז. 

	37
	נספח 0.5.7 סעיף 12.2
	מתבקש להוסיף "ובלבד שזכויות הספק על פי הסכם זה לא תיפגענה". 
	לסעיף 12.2 יתווספו המילים: "ובלבד שזכויות הספק לפי הסכם זה לא תפגענה."

	38
	נספח 0.5.7 סעיף 13
	מתבקש לתקן את הסעיף כך שיהיה הדדי.
	במקום המילים "מצדו של עורך המכרז" יבוא "של אחד מהצדדים להסכם זה".

	39
	נספח 0.5.7 סעיף 14.2
	מתבקש לצרף את ההנחיות והנהלים הרלוונטיים של עורך המכרז אותם מתחייב הספק לקיים. 
	אין שינוי במסמכי המכרז.

	40
	נספח 0.5.7 סעיף 15.2.1.4
	לאחר המילים "ולא יותר מ- 30 יום" מתבקש להוסיף "ובלבד שהספק יוכל לבטל את ההזמנות לתקופה שמעבר ל- 30 יום מבלי שיגרמו לו הוצאות/נזקים כספיים". 
	אין שינוי במסמכי המכרז. עורך המכרז מבהיר כי במידה וההסכם יבוטל יונחו כל המשרדים על ידי עורך המכרז כי לא ניתן לבצע הזמנות נוספות מכוח המכרז.

	41
	נספח 0.5.7 סעיף 15.2.3.1
	לאחר המילה "והחילוט" מתבקש להוסיף "למעט פיצויים מוסכמים ששולמו בגין הפרה ספציפית". 
	אין שינוי במסמכי המכרז.

	42
	נספח 1
	פריטי סל 1 – האם נדרש להציע גם מכשיר רצפתי וגם שולחני/מיני או שמספיק רק מכשיר מדגם אחד .   באופן כללי האם ניתן יהיה בעת הגשת ההצעות למכרז להציע יותר מדגם אחד מיני ודגם אחד רצפתי ?
	יש להציע דגם רצפתי אחד בלבד ודגם שולחני אחד בלבד.

	43
	נספח 1
	בסל 1 פריט 3 אין התייחסות לנורה אך ישנה התייחסות לסנן לתשומת ליבכם . 
	אין שינוי במסמכי המכרז.

	44
	נספח 1.1  סעיף 5 
	  מבוקש כי שרוול הכוסות יסופק ללא חיבור לבר השולחני  (יסופק עם אפשרויות חיבור אחרות  ).
	הבקשה מתקבלת.

	45
	נספח 1.1 
	מבוקש שהבר העומד  יהיה בצבע כסוף בלבד
	במידה ומוגדר יותר מצבע אחד במפרט הנדרש, הספק אינו נדרש להציע יותר מצבע אחד , אך רשאי לעשות זאת. 

	46
	נספח 1.1 סעיף  7
	בחלק מהדגמים הקיימים החלפת הנורה מבוצעת פעמיים בשנה, האחריות לחלפים הינה 3 חודשים .
	נדרש לספק מתקן בעל מנורת UV אשר יש להחליפה אחת לשנה, בהתאם למוגדר במסמכי המכרז.

	47
	נספח 1.2 סעיף 1
	בחלק מהדגמים הקיימים ישנו צורך להחליף נורה פעמיים בשנה . האחריות בגין נורה שהתקלקלה הינה עד 3 חודשים .
	ראה תשובה מספר 46 לעיל.

	48
	נספח 1.3
	מבוקש כי במידה ותידרש החלפת סנן כתוצאה משימוש חריג( שלא עקב תקלה בבר \בסנן עצמו) –ההחלפה תהייה כרוכה  בתשלום גם ללא דרישת המזמין מראש .
	אין שינוי במסמכי המכרז.

	49
	נספח 3.1 סעיף 1
	הבהרה- המתקן עפ"י הוראות בטיחות חייב להיות ממוקם תחת מקום מוגן ממים/גשם ושמש 
	המשרדים יונחו להציב קולרים במקום מוצל ומוגן משמש.

	50
	נספח 4.2 
	נבקש כי הצעת המחיר המקסימאלית לכד גדול וכד קטן תהיה זהה (ולא 12 ₪ לכד גדול ו-7.7 ₪ לכד קטן), עלויות הייצור וההפצה הינם זהות, ולא תלויות בגודל הכד.
	במקום "7.7" יבוא "9". השינוי רלוונטי לסעיף 1.1.3, לנספח 2 ולנספח 4.2. מצורף נספח 4.2 מתוקן בהתאם לשינוי. 





נספחים מעודכנים
[bookmark: _Toc345854151][bookmark: _Toc131234185][bookmark: _Toc140999603]נספח 0.5.3/4 – זכויות קניין ואי ניגוד עניינים.

אני הח"מ ________________ ת.ז. _______________ מחברת _______________, אשר הינה המציע במכרז (להלן: המציע), לאחר שהוזהרתי כי עלי לומר את האמת וכי אהיה צפוי לעונשים הקבועים בחוק אם לא אעשה כן, מצהיר/ה בזה כדלקמן:

1. אני מצהיר/ה כי הנני מוסמך/ת לתת תצהיר זה בשם המציע. 
2. סמן X במשבצת המתאימה:
· המציע הוא בעל זכויות הקניין, זכויות הפטנטים, זכויות היוצרים והזכויות האחרות הגלומות בהצעתו (להלן ביחד -  "זכויות הקניין"), ולא קיימת מניעה משפטית כל שהיא להגיש הצעתו ולהתקשר לפיה עם עורך המכרז כמפורט במכרז.  
· זכויות הקניין או זכויות כלשהן ביחס להצעה הן בידי ____________________________ והמציע מורשה לפעול מטעמו למכור ולתחזק את מוצריו.
3. המציע מתחייב לשפות ולפצות את עורך המכרז בגין נזקים כלשהם כפי שנקבעו בפסק דין חלוט של בית משפט בשל תביעות צד ג' נגדו כתוצאה מהפרת זכויות קניין כלשהן בשל ההצעה או ההתקשרות של עורך המכרז בעקבות הרכישה או השימוש במוצרים הכלולים בהצעתו. עורך המכרז יודיע לספק על תביעה בגין נזקין כאמור בסעיף ויתן לו את האפשרות להתגונן מפניה.
4. למיטב ידיעתי אין בהגשת ההצעה על פי המכרז משום ניגוד אינטרסים עסקי או אישי, שלי או של עובדי החברה המעורבים בהצעה ובביצועה.

זה שמי, להלן חתימתי ותוכן תצהירי דלעיל אמת. 

____________________	____________________	____________________
    תאריך			       	       שם			          חתימה וחותמת

אישור עורך הדין

אני הח"מ _____________________, עו"ד מאשר/ת כי ביום ____________ הופיע/ה בפני במשרדי אשר ברחוב ____________ בישוב/עיר ____________ מר/גב' ______________ שזיהה/תה עצמו/ה על ידי ת.ז. ____________ /המוכר/ת לי באופן אישי, ואחרי שהזהרתיו/ה כי עליו/ה להצהיר אמת וכי יהיה/תהיה צפוי/ה לעונשים הקבועים בחוק אם לא יעשה/תעשה כן, חתם/ה בפני על התצהיר דלעיל. 

_________________	          ___________________	      _________________
            תאריך	                                  מספר רישיון		            חתימה וחותמת

[bookmark: _Toc345854153]נספח 0.5.7 –הסכם / הסכם התקשרות

למכרז מממ – 2012 – 35 לאספקת ותחזוקת מתקני שתייה עבור משרדי הממשלה
לסל/סלים מס' _______
שנחתם ביום  ______ בחודש ______  לשנת  2013  בירושלים

בין
מינהל הרכש הממשלתי באגף החשב הכללי במשרד האוצר
(להלן: עורך המכרז)
מצד אחד
לבין
____________________________________________
(להלן: הספק)
 מצד שני

הואיל: 	ומשרדי הממשלה ויחידות הסמך (להלן – "משרד") מעוניינים ברכישת  ותחזוקת מתקני שתייה;
והואיל:	ועורך המכרז פרסם מכרז מספר מממ – 2012 – 35 לצורך בחירת ספק/ים לאספקת ותחזוקת מתקני שתייה (להלן: המכרז) כמפורט בחוברת המכרז;
והואיל: 	  והספק, לאחר שעיין בכל ההנחיות והתנאים במפרט, הגיש הצעתו במפרט;
והואיל: 	ולאחר בדיקה ובחינה של הצעת הספק ובהסתמך על נכונות הצהרותיו ובהתבסס על הנתונים שבהצעתו הסכים עורך המכרז לקבל את הצעת הספק לספק את הטובין והשירותים הכלולים בסל/סלים ______לכל משרד ממשלתי שמעוניין בכך בתנאים המפורטים להלן;
אי לכך הוצהר, הוסכם והותנה בין הצדדים כדלקמן:

1. מבוא ונספחים
1.1. המבוא להסכם זה ונספחיו, על כל הצהרותיו וקביעותיו, מהווה חלק בלתי נפרד מהסכם זה ויקרא עמו בד בבד.
1.2. להסכם זה מצורף נספח א' - חוברת המכרז (לעיל ולהלן - המפרט) לרבות ההבהרות שניתנו למציעים בכתב, הצעת הספק במכרז וההבהרות שניתנו ע"י הספק.

2. הגדרות מונחים 
2.1. לצורך הסכם זה יהיו הגדרות המונחים המפורטים להלן כהגדרות לצידם, אם אין בעניין הנדון או בהקשרו  דבר שאינו מתיישב עם תחולה כאמור. 

	ההסכם או הסכם זה
	הסכם זה על כל נספחיו ולפי העניין ההסכם בין המשרד לבין הספק באמצעות הזמנת טובין ושירותים בהתאם למכרז.

	עורך המכרז
	מינהל הרכש הממשלתי, באגף החשב הכללי, במשרד האוצר.                       

	המכרז
	מכרז החשב הכללי מס' מממ – 2012 – 35.

	המפרט
	חוברת המכרז על כל חלקיה ונספחיה לרבות קובצי הבהרה, אם היו.

	הטובין והשירותים
	הטובין והשירותים המפורטים במפרט כולם או חלקם, לפי העניין.

	המשרד/הלקוח
	משרד ממשלתי לרבות יחידת סמך, יחידת משנה וגוף נלווה שהזמין טובין.

	תקופת המכרז
	המכרז יהיה בתוקף למשך שנתיים ממועד החתימה על הסכם ההתקשרות. הצבת/רכישת מתקנים חדשים תתאפשר רק במהלך תקופה זו. עורך המכרז שומר לעצמו את הזכות להאריך תקופה זו לכל סל בנפרד לשנתיים נוספות, בפעם אחת או שנה בכל פעם, וזאת בהודעה מוקדמת של 30 יום מראש לפני תום תקופת המכרז.

	תקופת ההתקשרות לסל 1
	תקופה של שמונה שנים ממועד החתימה על הסכם ההתקשרות, אשר תוארך בהתאם להארכות תקופת המכרז לסל 1. 

	תקופת ההתקשרות לסל 2
	תקופה של שנתיים ממועד החתימה על הסכם ההתקשרות, אשר תוארך בהתאם להארכות תקופת המכרז לסל 2.

	תקופת ההתקשרות לסל 3
	תקופה של חמש שנים ממועד החתימה על הסכם ההתקשרות, אשר תוארך בהתאם להארכות תקופת המכרז לסל 3.



3. היקף ההתקשרות
3.1. תקופת המכרז ותקופת ההסכם לכל סל וסל הינם כפי שהוגדרו בפרק ההגדרות לעיל
3.2. לעורך המכרז שמורה  אופציה להאריך את ההתקשרות עם הספק הזוכה בהודעה מוקדמת של 30 ימים, לתקופה של עד 24 חודשים נוספים, בפעם אחת או שנה בכל פעם, בתנאים זהים לתנאי ההתקשרות הראשונה, למעט לעניין המחיר. המחיר בעת מימוש האופציה יעודכן בכפוף לאמור בסעיף 0.11.4  במפרט, בנפרד עבור כל סל בו זכה, ללא תלות בין הסלים. 
3.3. החלטה על מימוש האופציה כאמור בסעיף זה נתונה לשיקול דעתו הבלעדי של עורך המכרז.
3.4. תקופת ההתקשרות מכוח הסכם זה תהיה בהתאם לסל בו זכה הספק הזוכה וכמפורט בסעיף 2 להסכם זה ותוארך בהתאמה להארכות בתקופת המכרז.

4. הצהרות והתחייבויות הספק 
4.1. הוא חותם על הסכם זה לאחר שבחן היטב את המפרט, הבינו היטב וקיבל מנציגי עורך המכרז את כל ההסברים וההנחיות הנחוצים לו שנדרשו על ידו לגיבוש הצעתו והתחייבויותיו על פיו ועל פי הסכם זה ולא תהא לו כל טענה כלפי עורך המכרז בקשר עם אי-גילוי מספק או גילוי חסר, טעות או פגם בקשר לאספקת הטובין בהתאם להסכם זה. כן מצהיר בזה הספק, כי הטובין והשירותים עומדים ויעמדו בכל תנאי המפרט.
4.2. הוא בעל רקע מקצועי מתאים המאפשר לו לספק את הטובין והשירותים על פי המפרט והוראות הסכם זה, וכי יש בידיו הכלים, הידע, כוח האדם, האמצעים והכישורים המאפשרים לו לספק את הטובין והשירותים כמפורט במפרט ובהסכם זה, ואלה ימשיכו להיות ברשותו עד מילוי מלא של התחייבויותיו ע"פ הסכם זה.
4.3. הוא מתחייב למלא באופן מדויק את הדרישות שבמפרט ושבהסכם זה על כל נספחיו. הספק מתחייב לפעול בכל הקשור בביצוע הסכם זה, אם בעצמו ואם על ידי מי מעובדיו, במומחיות ובמקצועיות הגבוהים ביותר. 
4.4. לכל אורך תקופת ההתקשרות ולכל אורך תקופת כל התקשרות נוספת יהיו ברשותו כל האישורים והרישיונות הנדרשים על פי מכרז זה ועל פי כל דין.
4.5. הספק מצהיר, כי בכל הקשור לשימוש בטובין ע"י המשרד כאשר השימוש הוא בהתאם להוראות השימוש של הספק, חלה על הספק בלבד האחריות הבלעדית והמוחלטת לכל תביעה ו/או דרישה באשר לאי שמירת דינים והוא משחרר בזאת את עורך המכרז ואת המשרד מכל תביעה ו/או דרישה כאמור בין אם הפרת הוראות דין נעשתה על ידו ובין אם נעשתה ע"י עובד או אחר מטעמו.

5. זכויות יוצרים 
5.1. הספק מצהיר, כי הוא בעל זכויות היוצרים, זכויות הפטנטים, הסודות המסחריים והזכויות האחרות הגלומות באספקת הטובין והשירותים והשימוש בהם ע"י המשרד והמשתמשים (להלן – "הזכויות הקנייניות"), ולגבי הזכויות הקנייניות שאינן בבעלות הספק, שיש בידו כל האישורים הדרושים מטעם בעלי הזכויות האמורות כדי לאפשר לו לספק את הטובין והשירותים  ולהתקשר בהסכם זה; כן מצהיר הספק כי אין ולא יהיה בשימוש בטובין משום פגיעה בזכויות הקנייניות או בכל זכות אחרת של צד שלישי כלשהו, וכי לא הוגשה ולא ידוע לו על איום על הגשת תביעה כלשהי בגין הפרת זכויות כאמור.
5.2. נודע לספק כי רכיב כלשהו באספקת הטובין והשירותים מפר זכות בניגוד להוראות הסכם זה, יסיר אותו מיד ויסכם עם עורך המכרז והמשרד על שימוש ברכיב חוקי או ישיג רישיון שימוש חוקי ברכיב על פי תנאי הסכם זה, הכול על חשבונו בלבד, וכפי שיסוכם בין הצדדים, והכול כדי לאפשר המשך שימוש בטובין ללא הפרעה למשרד.
5.3. אין בהוראות סעיף זה כדי לגרוע מכל סעד אחר המוענק לעורך המכרז ו/או ללקוח על פי הסכם זה או על פי דין באשר לשימוש ברכיבים מפרים, לרבות הזכות לפיצויים עקב הפרת הסכם זה או שיפוי בהתאם להוראות הסכם זה.

6. מהות ההסכם 
6.1. הספק מתחייב בזאת, כי במשך תקופת הסכם זה לרבות כל תקופת הארכה נוספת,  יהיה כל משרד זכאי לרכוש את הטובין והשירותים המפורטים במפרט או חלקם במחיר שלא יעלה על המחיר שנקבע במפרט ובהצעת הספק. 
6.2. הספק מתחייב בזאת, כי במהלך כל תקופת ההתקשרות יספק את הטובין והשירותים הרלוונטיים בהתאם למוגדר וקבוע במסמכי המפרט עבור כל פריט ופריט.
6.3. תנאי תשלום התמורה לספק ע"י הלקוח יהיו כמפורט בסעיף 2.8 למפרט. הספק לא יהא זכאי לכל תשלום או תמורה כלשהיא שאינה תואמת את הוראות המכרז ותנאי הסכם זה. 

7. ערבויות ובטחונות 
7.1. כבטחון למילוי ההתחייבויות של הספק על פי הסכם זה מתחייב הספק להמציא במועד חתימת הסכם זה ערבות/ערבויות בנקאית/יות אוטונומית/יות ובלתי מותנית/מותנות, צמודה/צמודות למדד המחירים לצרכן בנוסח המופיע בנספח 0.7.1 למכרז, עבור כל סל שירותים בו זכה, לפי הפרוט הבא:
7.1.1.  לסל 1 בגובה 500,000 ₪ (במילים: חמש מאות אלף שקלים חדשים)  לתקופה 
     של  26 חודש מיום חתימת הסכם זה; לקראת סיום תקופת המכרז כאמור בסעיף 0.2, ובאישור ועדת המכרזים יחושב סכום הערבות לפי מצב ההתקשרות בפועל (להלן - ערבות ביצוע מותאמת). ערבות הביצוע המותאמת תהיה בתוקף לתקופה של 74 חודשים מיום סיום תקופת המכרז. הספק הזוכה יידרש להעביר לעורך המכרז את ערבות הביצוע המותאמת עד ליום תחילת תוקף ערבות הביצוע המותאמת.  
7.1.2. לסל 2 בגובה 150,000 ₪ (במילים: מאה וחמישים אלף שקלים חדשים) לתקופה 
   של 26 חודש מיום חתימת הסכם זה;
7.1.3. לסל 3 בגובה 60,000 ₪ (במילים: שישים אלף שקלים חדשים)  לתקופה של  26 
   חודש מיום חתימת הסכם זה; לקראת סיום תקופת ההסכם, כאמור בסעיף 0.2, ובאישור ועדת המכרזים יחושב סכום הערבות לפי מצב ההתקשרות בפועל. ערבות הביצוע המותאמת תהיה בתוקף לתקופה של 38 חודשים מיום סיום תקופת ההסכם. הספק הזוכה יידרש להעביר לעורך המכרז את ערבות הביצוע המותאמת עד ליום תחילת תוקף ערבות הביצוע המותאמת."  
7.2. במידה ותוארך ההתקשרות/יות – יוארך תוקף הערבות/יות בהתאם, עד ל- 60 יום לאחר תום תקופת כל התקשרות נוספת. 
7.3. הספק מתחייב להאריך את תוקף הערבות/הערבויות במקרה בו עורך המכרז יהיה סבור כי הדבר נדרש על מנת להבטיח סיום אספקת הטובין, וזאת לפי דרישת עורך המכרז.
7.4. עורך המכרז יהיה רשאי לחלט את הערבות/יות או חלקה/ן אם הספק לא ימלא את חובותיו כולן או חלקן על פי הסכם זה ולאחר מתן התראה בכתב 7 ימים בטרם יממש עורך המכרז את סמכותו לפי סעיף זה, לפי שיקול דעתו הבלעדי של עורך המכרז.
7.5. עוד יהיה רשאי עורך המכרז לחלט את הערבות לצורך גביית תשלום פיצויים מוסכמים, לצורך גביית פיצויים אחרים המגיעים למשרד עקב הפרת ההסכם על ידי הספק, או לצורך כל תשלום אחר המגיע לעורך המכרז ו/או למשרד מהספק על פי הסכם זה. לספק תינתן התראה בכתב 7 ימים בטרם יממש עורך המכרז את סמכותו לפי סעיף זה.
7.6. מובהר בזאת, כי חילוט הערבות לא תיחשב כתשלום פיצויים מוסכמים מאת הספק למשרד, וכי עורך המכרז ו/או המשרד יהיו זכאים לקבל מן הספק את ההפרש בין הסכום ששולם עקב חילוט הערבות, לבין סכום הנזק שנגרם ללקוח בפועל.
7.7. המצאת הערבות/יות הנ"ל הינה תנאי מוקדם לכניסת הסכם זה לתוקף.

8. יחסי הצדדים 
8.1. הספק מצהיר בזה, כי הוא קבלן עצמאי וכי הוא מבצע את חיוביו על פי הסכם זה כקבלן עצמאי וכי לא קיימים יחסי עובד מעביד בינו, או בין מי המועסק מטעמו, בביצוע הסכם זה לבין עורך המכרז ו/או המשרד.
8.2. הספק מצהיר בזה, כי הודיע והבהיר לכל מי מהמועסקים על ידו בביצוע הסכם זה, כי בינם לבין עורך המכרז לא יתקיימו כל יחסי עובד מעביד.
8.3. תשלומים בגין המועסקים - הספק מתחייב בזה לשלם עבורו ועבור כל המועסקים על ידו בביצוע הסכם זה את כל התשלומים שחובת תשלומם מוטלת עליו על פי כל דין, או על פי הוראות ההסכמים הקיבוציים הכלליים שבין לשכת התיאום של הארגונים הכלכליים לבין ההסתדרות, או כל הסכם קיבוצי שהוא בר תוקף בענף המתאים, או כפי שהסכמים אלה יתוקנו לרבות צווי הרחבה שיוצאו על פי הסכמים אלה ומבלי לפגוע בכלליות האמור לעיל, את תשלומי מס הכנסה, ביטוח לאומי, מע"מ, תשלומים על פי חוק שעות עבודה ומנוחה, דמי מחלה, דמי חופשה שנתית, שכר מינימום, קרנות עובדים, תשלומי פנסיה, תנאים סוציאליים וכיו"ב. 
8.4. חויב עורך המכרז לשלם סכום כלשהו מהסכומים האמורים לעיל, בגין מי מהמועסקים ע"י הספק בביצוע הסכם זה, ישפה הספק את עורך המכרז עם קבלת דרישה ראשונה, בגין כל סכום, שחויב לשלם כאמור.

9. תנאים לביצוע תשלומים 
9.1. במעמד חתימת הסכם זה ובתחילת כל שנת כספים שתחול לאחר מכן במשך קיומו של הסכם זה וכן כתנאי מוקדם לביצוע תשלומים לספק על פי הסכם זה, ימציא הספק לחשב המשרד צילום תעודת עוסק מורשה בתוקף על פי חוק מס ערך מוסף, התשל"ו1975- (להלן – "החוק") וכן אישור מפקיד מורשה (כמשמעותו בחוק עסקאות גופים ציבוריים, התשל"ו(1976-, או מרואה חשבון או יועץ מס כי הספק מנהל או פטור מלנהל את פנקסי החשבונות והרשומות שעליו לנהלם על פי פקודת מס הכנסה [נוסח חדש] ועל פי החוק וכמו כן שהספק נוהג לדווח לפקיד השומה על הכנסותיו ולמנהל מע"מ על עסקאות שמוטל עליהן מס לפי החוק.

10. אחריות לנזקים ושיפוי 
10.1. הספק יישא באחריות לכל נזק ישיר שייגרם למשרד או לצד שלישי כלשהו עקב מעשה או מחדל, שלו או של מי מעובדיו, שלוחיו, מועסקיו או מי מטעמו, במסגרת פעולתם על פי הסכם זה. 
10.2. הספק מתחייב לשפות את המשרד או את מי שפועל מטעמו בגין כל תשלום, פיצוי, פיצויים, שכר טרחת עורכי דין ומומחים וכל הוצאה אחרת ששולמו בעקבות פסק דין שאין עליו ערעור, בקשר עם תביעה שהוגשה נגד המשרד, עובדיו, שלוחיו, מועסקיו או מי מטעמו ואשר האחריות לגביה חלה על הספק על פי האמור בסעיף קטן 10.1.              

11. קיזוז 
11.1. המשרד יהיה רשאי, באישור עורך המכרז, לקזז מכל תשלום המגיע ממנו לספק כל סכום אשר מגיע לעורך המכרז או למשרד מהספק על פי הסכם זה.
11.2. בטרם יעשה המשרד שימוש בזכותו לקיזוז לפי סעיף זה, ייתן המשרד לספק הודעה בכתב בדבר כוונתו לבצע קיזוז. הספק יהיה רשאי להציג בפני עורך המכרז את עמדתו בעניין.
12. המחאת זכויות או חובות 
12.1. מוצהר ומוסכם בזה כי חל איסור מוחלט על הספק להמחות או להסב כל זכות או חובה על פי הסכם זה או את ביצוע האמור בו או חלקו לאחרים, ללא אישור מראש ובכתב של עורך המכרז. אישר עורך המכרז המחאה או הסבה של זכויותיו או חובותיו של הספק על פי הסכם זה למרות האמור לעיל, לא יהיה באישור עורך המכרז לשחרר את הספק מאחריותו כלפי עורך המכרז בדבר הוראות הסכם זה.
12.2. מוצהר ומוסכם בזה כי לעורך המכרז הזכות להסב או להמחות כל זכות או חובה על פי הסכם זה ללא צורך בקבלת אישור כלשהו מהספק או מצד ג' כלשהו ובלבד שזכויות הספק לפי הסכם זה לא תפגענה

13. ויתור 
13.1. כל ויתור או אורכה או הנחה או הימנעות או שיהוי (להלן – "ויתור") של אחד מהצדדים להסכם זה במימוש זכות מזכויותיו על פי ההסכם לא יהא בר תוקף אלא אם כן נעשה ונחתם בכתב כדין על ידי מורשי החתימה מטעם עורך המכרז, ולא יחשב ויתור כזה כוויתור על כל הפרה שלאחר מכן, של אותה זכות או זכות אחרת.

14. שמירת סודיות ושמירת זכויות 
14.1. הספק מתחייב לחתום ולהחתים את כל עובדיו, שלוחיו, מועסקיו ואת כל מי שפועל מטעמו במסגרת הסכם זה על התחייבות לשמירת סודיות על פי הנוסח שצורף למפרט (כחלק מנספח 0.5.5) והמהווה חלק בלתי נפרד ממנו. 
14.2. הספק מתחייב לפעול על פי הנחיות עורך המכרז בכל הקשור לשמירת סודיות, ובכלל זה להסדרת הבטחת המידע ונוהלי הגישה למידע, לאיסוף, לסימון, לאימות ולעיבוד נתונים. הספק מצהיר ומאשר כי הוא מכיר את הוראות חוק הגנת הפרטיות, התשמ"א - 1981 ותקנותיו והוא יעשה ויפעל כמתחייב מחוק זה ומכל חוק אחר הנוגע לשמירתו וסודיותו של המידע שימצא ברשות הספק.
14.3. הספק מתחייב להחזיר לעורך המכרז ו/או למשרד כל חומר שקיבל ממנו בעת ביצוע אספקת הטובין לפי הסכם זה, תוך שבועיים מיום סיום תקופת ההתקשרות.
14.4. הספק מתחייב לשמור בסוד כל מסמך, תכנית, שרטוט, תוכנה, הוראות עבודה, נוהלי ביצוע וכל מידע אחר אשר הגיעו לידיעתו במהלך או בקשר עם ביצוע הסכם זה, במישרין או בעקיפין. הספק מצהיר בזאת שידוע לו כי אי-מילוי התחייבויותיו לפי סעיף זה עשוי להוות עבירה לפי פרק ז סימן ה (סודות רשמיים) של חוק העונשין תשל"ז- 1977. 
14.5. מבלי לפגוע באמור לעיל מתחייב הספק כדלקמן:  
14.5.1. להיות אחראי כלפי עורך המכרז/המשרד על כל המידע המועבר אליו או דרכו לרבות על דו"חות, טפסים, מדיה מגנטית או מידע לגבי נתונים אישיים, מערכות מידע ומרשם של מוסדות בפרט ושל עורך המכרז/המשרד בכלל.
14.5.2. לדאוג לאבטחת כל החומר שהגיע אליו במסגרת ביצוע חיוביו על פי הסכם זה; להציג לעורך המכרז והמשרד, על פי דרישתו או דרישת בא כוחו, את אמצעי אבטחת החומר.
14.5.3. לא להשתמש ולא להעביר לאחרים מידע לגבי ממדי, אופן וצורת השימוש בטובין לסוגיהם ע"י המשרד, אלא אם כן התקבל לכך אישור עורך המכרז מראש ובכתב.
15. הפרת חוזה 
15.1. הפרת הסעיפים הבאים תחשב להפרה יסודית של ההסכם: 4, 5, 6, 7, 12 ו-14.
15.2. תרופות 
15.2.1. ביטול עקב הפרה:
15.2.1.1. לא עמד הספק בהתחייבויותיו על פי הסכם זה מכל סיבה שהיא, בין אם התחיל באספקת הטובין ובין אם טרם החל בכך, ולא תיקן את ההפרה תוך 15 ימי עבודה מקבלת התראה בכתב מאת עורך המכרז ו/או המשרד, רשאי עורך המכרז, לפי שיקול דעתו, להפסיק את ההתקשרות עם הספק או כל חלק ממנה או לבטל את ההסכם וזאת מבלי לגרוע מזכות עורך המכרז ו/או המשרד לשיפוי לפי הנאמר בהסכם זה או על פי כל דין. יחד עם זאת, תינתן לספק התראה בכתב 7 ימים בטרם יממש עורך המכרז את סמכותו לפי סעיף זה.
15.2.1.2. הפר הספק את ההסכם הפרה יסודית, בין היתר, כמפורט בסעיף 2.10למפרט, "תנאים והפרות יסודיות להפסקת התקשרות", יהיה עורך המכרז רשאי להפסיק את ההתקשרות, או כל חלק ממנה, בהודעה לספק 
ולבטל את ההסכם ובתנאי שקודם לנקיטת הליך כל שהוא יוזמן הזוכה (ו/או הזוכה  החלופי, אם ייבחר, כאמור לעיל) לשימוע.  וזאת מבלי לגרוע מזכות עורך המכרז ו/או המשרד לשיפוי לפי הנאמר בהסכם זה או על פי כל דין.
15.2.1.3. נוכח הספק לדעת כי קיימת אפשרות מסתברת כי לא יוכל לעמוד בהתחייבויותיו כולן או מקצתן מכל סיבה שהיא, בין אם התחיל באספקת הטובין ובין אם לאו, יודיע על כך מיד בעל פה ובפקסימיליה לעורך המכרז. הודיע הספק כאמור, רשאי עורך המכרז לפי שיקול דעתו להפסיק את ההתקשרות עם הספק או כל חלק ממנה, ויחולו הוראות סעיף זה בשינויים המחויבים.
15.2.1.4. בכל מקרה של ביטול הסכם זה מתחייב הספק להמשיך באספקת הטובין אשר הוזמנו על ידי הלקוח, וזאת עד להשלמת התחייבויותיו, ולא יותר מ- 30 יום. אספקת טובין אלו יזכו את הספק בתמורה המוסכמת לפי המכרז.
15.2.1.5. הופסקה ההתקשרות עם הספק, כולה או מקצתה, מכל סיבה שהיא, רשאי עורך המכרז להתקשר בהסכם לאספקת הטובין עם ספק אחר.
15.2.1.6. אין באמור בסעיף זה כדי לגרוע מזכות עורך המכרז ו/או המשרד לכל סעד אחר על פי הסכם זה או על פי כל דין בגין ההפרה.
15.2.2. פיצויים מוסכמים:
15.2.2.1. לא מילא הספק את התחייבויותיו, בקשר למועדי אספקת הטובין והתאמת הטובין לדרישות המפרט, בין היתר, כמפורט בסעיף 2.10 למפרט "אמנת שירות ופיצויים מוסכמים", זכאי עורך המכרז ו/או המשרד לפיצוי מוסכם. יחד עם זאת, תינתן לספק התראה בכתב 7 ימים בטרם יממש המשרד את סמכותו לפי סעיף זה.
15.2.2.2. במידה ואספקת הטובין אינם עומדים בדרישות המפרט, יראוהו כאילו לא ניתן כלל. 
15.2.2.3. הפיצויים על פי סעיף זה הינם כפיצוי מוסכם, מוערך מראש של הנזקים שייגרמו למשרד בגין איחור באספקת הטובין או בגין הפרה אחרת של הוראות המפרט וההסכם, וגביית הסכומים תעשה בלא צורך בהוכחת נזק. 
15.2.2.4. למען הסר ספק, מצהיר הספק שהוא מודע לחשיבות העמידה בלוחות הזמנים שנקבעו על ידי עורך המכרז, שכן כל איחור במועדים עשוי לגרום לעורך המכרז ו/או למשרד נזקים חמורים, שיחייבו את הספק בפיצויים המוסכמים הקבועים לעיל, מבלי לגרוע מיתר הסעדים לפי חוק החוזים (תרופות בשל הפרת חוזה), התשל"א-1970. 
15.2.2.5. אין בהסכמה על פיצויים בסעיף זה כדי להשפיע על זכות עורך המכרז ו/או המשרד לכל תרופה אחרת בגין הפרת המפרט או ההסכם, לרבות פיצויים בגין נזק, ובכלל זה נזקים בפועל שמעבר לפיצויים המוסכמים, אף אם נגבו בדרך של קיזוז או חילוט הערבות הבנקאית. 
15.2.3. תרופות מצטברות:
15.2.3.1. התרופות, לרבות זכות הקיזוז והחילוט, וכל הפעולות שהורשה עורך המכרז ו/או המשרד בהסכם זה לעשות בתגובה להפרת ההסכם בידי הספק, הן מצטברות, ואין בכל הוראה בהסכם זה כדי לשלול את זכותו של עורך המכרז ו/או הלקוח לכל סעד או תרופה בהתאם להסכם זה או לפי כל דין.
15.2.3.2. מבלי לגרוע מזכויות עורך המכרז ו/או המשרד לפי הסכם זה או על פי כל דין, רשאי עורך המכרז ו/או המשרד לקזז כל סכום, כולל סכום הפיצויים המוסכמים, שחייב לו הספק מכל סכום שהוא חייב לספק.
15.2.3.3. ויתר עורך המכרז ו/או המשרד על הפרת הוראה מהוראות הסכם זה, לא ייראה הוויתור כוויתור על כל הפרה אחרת של אותה הוראה או הוראה אחרת.
15.2.3.4. על אף האמור בכל דין, לא תהיה לספק כל זכות לעכבון לגבי הטובין שבידיו השייכים לעורך המכרז.
16. הפסקת ההתקשרות 
16.1. בנוסף לאמור במפרט, מוסכם בזה כי עורך המכרז יהא רשאי להודיע לספק בהודעה מוקדמת של 60 יום מראש על הפסקת פעילות על פי הסכם זה וזאת מכל סיבה שהיא ומבלי שעורך המכרז יהא חייב לפרש ולנמק את עילת ההפסקה כאמור. מוסכם ומוצהר, כי לא תהא לספק כל תביעה או דרישה כספית או אחרת כלפי עורך המכרז בקשר עם הפסקת פעולתו על פי הסכם זה למעט תשלום התמורה בגין שירות או מוצר שסופקו. 
16.2. מבלי לפגוע בכלליות האמור לעיל, יהיה עורך המכרז רשאי לבטל הסכם זה, בהתראה בכתב של 7 ימים מראש, בהתרחש כל אחד מהמקרים הבאים:
16.2.1. אם ימונה כונס נכסים זמני או קבוע לעסקי ו/או לרכוש הספק; ויובהר, במקרים המפורטים לעיל על הספק להודיע מידית לעורך המכרז בדבר מינוי כאמור.
16.2.2. אם ימונה מפרק זמני או קבוע לספק; ויובהר, במקרים המפורטים לעיל על הספק להודיע מידית לעורך המכרז בדבר מינוי כאמור.
16.2.3. אם יינתן צו הקפאת הליכים לספק; ויובהר, במקרה המפורט לעיל על הספק להודיע מידית לעורך המכרז בדבר מתן צו כאמור. 
16.2.4. אם הספק הפסיק לנהל את עסקיו לתקופה רצופה העולה על 30 יום; ויובהר, במקרה המפורט לעיל על הספק להודיע מידית לעורך המכרז בדבר הפסקה כאמור. 
16.2.5. אם הספק הסב את ההסכם, כולו או מקצתו, לאחר; ויובהר, במקרה המפורט לעיל על הספק להודיע מידית לעורך המכרז בדבר הסבה כאמור.
16.2.6. אם הספק הסתלק מביצוע ההסכם.
16.2.7. כשיש בידי עורך המכרז הוכחות, להנחת דעתו, שהספק או אדם אחר בשמו או מטעמו נתן או הציע לאדם אחר כלשהו שוחד, מענק, דורון או טובת הנאה כלשהי בקשר להסכם.

17. שונות 
17.1. הצדדים מסכימים כי סמכות השיפוט בכל הקשור לנושאים והעניינים הנובעים או הקשורים בהסכם זה תהא לבתי המשפט המוסמכים בירושלים.
17.2. הסכם זה ממצה את כל אשר הוסכם בין הצדדים, ולא יהיה תוקף לכל חוזה או הסדר שנערכו עובר לחתימתו של הסכם זה.
17.3. שינויים בהסכם זה יחייבו את הצדדים אך ורק אם נעשו בכתב ונחתמו על ידי כל הצדדים להסכם.
17.4. הודעה על פי כתובות הצדדים המפורטות בהסכם זה תחשב כאילו הגיעה לתעודתה תוך 3 ימים מהמועד בו נשלחה ואם נמסרה ביד - בעת מסירתה.
17.5. כותרות השוליים נקבעו לצורכי הנוחות בלבד ואין לעשות בהן שימוש לפרשנות ההסכם.
18. כתובות הצדדים 
18.1. עורך המכרז: 
	מינהל הרכש הממשלתי באגף החשב הכללי במשרד האוצר, ת.ד. 13195, ירושלים 91131.
18.2. הספק:	 ____________________________________________________________ 
ולראיה באו הצדדים על החתום

         עורך המכרז                                                                          ה ס פ ק

אני הח"מ,                            מתכבד להגיש בזה הצעת מחיר בשמה של _________________לאספקת השירותים המבוקשים, בהתאם לתנאי המכרז והסכם ההתקשרות. 
להלן הצעתנו עפ"י סוגי השירותים המופיעים במכרז במסגרת סל מספר 2:
	מס"ד  
	שם הפריט 
	מחיר פתיחה (כולל מע"מ)
	משקל לפריט
	

	
	
	
	
	אחוז הנחה לפריט

	1
	כד מים מינראליים למתקן חשמלי שולחני/רצפתי לאספקת מים חמים-קרים
	12 ₪ 
	


100%
	________%
(במילים: ___________________

	2
	כד מים  מינראליים למתקן שולחני לאספקת מים בטמפרטורת החדר.
	
	
	

	
	כד מים מינראליים קטן למתקן חשמלי שולחני לאספקת מים חמים-קרים
	
	
	

	3
	כד מים מינראליים למתקן חשמלי שולחני/רצפתי לאספקת מים חמים-קרים
	9 ₪ 
	
	



הערות לטבלה:
1. יש להגיש את הנספח כולל אחוזי הנחה מוצעים ממחיר מקסימום כולל מע"מ בצורה ברורה. 
2. ניתן לציין אחוז הנחה עם עד שתי ספרות אחרי הנקודה העשרונית. המחיר הסופי יהיה מחיר המקסימום מוכפל בהפרש שבין 100% לאחוז ההנחה המוצע (מאה אחוז פחות אחוז ההנחה המוצע).
3. חישוב ניקוד הצעת המחיר יעשה כאמור בסעיף 1.2 למסמכי המכרז.
4. השארת משבצת ריקה בהצעת המחיר ו/או נקיבת מספר הצעות מחיר עלולים להביא לפסילת ההצעה.

ולראיה באתי על החתום:

שם:_______________ חתימה וחותמת: ______________ תאריך: _____________

